Vaani Pushpa 110 Views careless playing , future , RISHAB PANT
Rishabh pant
న్యూఢిల్లీ: భారత క్రికెట్‌లోకి తారాజువ్వలా దూసుకొచ్చిన యువ వికెట్‌ కీపర్‌ రిషబ్‌ పంత్‌ భవితవ్యం డైలమాలో పడినట్లే కనబడుతోంది. ఇటీవల కాలంలో పంత్‌ నిర్లక్ష్యంగా ఆడటంతో పాటు ఒకే తరహాలో ఔట్‌ కావడం టీమిండియా మేనేజ్‌మెంట్‌కు సవాల్‌గా మారింది. ఎంఎస్‌ ధోనికి సరైన ప్రత్యామ్నాయం రిషబ్‌ పంత్‌ అని భావించినా అది కాస్తా మూన్నాళ్ల ముచ్చటే అయినట్లు తెలుస్తోంది. మళ్లీ దేశవాళీ టోర్నీలో పంత్‌ తానేంటో నిరూపించుకునే వరకు అతికి అవకాశాలు ఇవ్వకూడదనే యోచనలో మేనేజ్‌మెంట్‌ ఉంది. ప్రపంచకప్‌ నుంచి ఇప్పటివరకు చూస్తే ఆడిన ఏ ఒక్క ఇన్నింగ్స్‌ కూడా భారత్‌ మేనేజ్‌మెంట్‌కు సంతృప్తినివ్వలేదు అయినా పంత్‌లో సత్తాను దృష్టిలో పెట్టుకుని దక్షిణాఫ్రికాతో మూడు టీ20ల సిరీస్‌లో అవకాశం కల్పించారు. అక్కడ కూడా పంత్‌ తీవ్రంగా నిరాశపరిచాడు. తనకు వచ్చిన అవకాశాన్ని సద్వినియోగం చేసుకోవడానికి బదులు మళ్లీ నిర్లక్ష్యమే కనిపించింది. ప్రత్యర్థి బౌలర్లు ఊరిస్తూ వేస్తున్న బంతులకు పంత్‌ భారీ షాట్లకు పోయి వికెట్లు సమర్పించుకుంటున్నాడు. దాంతో దక్షిణాఫ్రికాతో జరగనున్న మూడు టెస్టుల సిరీస్‌కు పంత్‌ను పక్కకు పెట్టాలని చూస్తున్నారు. ఇప్పటివరకు పంత్‌కు అండగా నిలిచిన కోచ్‌ రవిశాస్త్రి, కెప్టెన్‌ కోహ్లీలు సైతం అతన్ని కొన్నేళ్లు పక్కన పెట్టడానికి గ్రీన్‌ సిగ్నల్‌ ఇచ్చారట. సఫారీలతో టెస్టు సిరీస్‌లో భాగంగా తొలి టెస్టులో పంత్‌ను ఆడించి చూద్దామని సెలెక్టర్లు అనుకున్నప్పటికీ అందుకు కోహ్లీ, రవిశాస్త్రిలు వద్దనే చెప్పారట. పంత్‌ స్థానంలో వృద్ధిమాన్‌ సాహాకు ఒకే చెప్పినట్లు తెలుస్తోంది.
తాజా క్రీడా వార్తల కోసం క్లిక్‌ చేయండి.. https://www.vaartha.com/news/sports/